
ORGANIZAREA, MONITORIZAREA ŞI EVALUAREA STAGIULUI DE PREGĂTIRE PRACTICĂ PENTRU ELEVI

CAIETUL  DE  PRACTICĂ se adresează elevilor din învăţământul preuniversitar, care urmează cursurile Şcolii postliceale nivel 5, specializarea „Tehnician echipamente periferice şi birotică”. Prin parcurgerea stagiilor de pregătire practică la agentul economic, se urmăreşte dobândirea competenţelor descrise în Standardele de Pregătire Profesională, documente care stau la baza Sistemului Naţional de Calificări Profesionale. 

Stagiile de pregătire practică la agentul economic se desfăşoară în semestrele II şi III.


Pentru semestrul al II-lea, în stagiile de pregătire practică se parcurg teme corespunzătoare modulelor X şi XI, astfel: 

Modulul X :  Echipamente telefonice - 20 ore

Modulul XI :  Echipamente periferice utilizate în activităţi comerciale - 20 ore
Pentru semestrul al III-lea, în stagiile de pregătire practică se parcurg teme corespunzătoare modulelor XIII şi XIV, astfel:

- Modulul XIII: Copiatoare şi multiplicatoare – 20 ore

- Modulul XIV: Imprimante şi multifuncţionale – 20 ore

Stagiile de pregătire practică se desfăşoară la agentul economic la finalul semestrului al doilea 40 ore şi la finalul semestrului al treilea 40 ore şi au în vedere asigurarea dobândirii competenţelor tehnice în domeniul de activitate, dezvoltând competenţe privind construcţia funcţionarea, întreţinerea şi depanarea fax-urilor, caselor de marcat,  copiatoarelor şi multiplicatoarelor, imprimantelor şi multifuncţionalelor.

Lista unităţilor de competenţe  relevante pentru cele patru module

- 10. Echipamente telefonice:
	10.1 Analizează reţele PABX

10.2 Analizează construcţia şi funcţionarea faxurilor

10.3 Instalează şi setează faxul

10.4 Execută întreţinerea şi depanarea faxurilor


- 11. Echipamente periferice utilizate în activităţi comerciale:

	11.1.
	Analizează construcţia şi funcţionarea casei de marcat electronice

	11.2.
	Programează casa de marcat electronică

	11.3.
	Utilizează casa de marcat electronică

	11.4.
	Întreţine şi depanează casa de marcat electronică

	11.5.
	Analizează balanţele electronice


- 13. Copiatoare şi multiplicatoare:

13.1 Analizează construcţia şi funcţionarea copiatoarelor

13.2 Analizează construcţia şi funcţionarea multiplicatoarelor

13.3 Instalează copiatoare şi multiplicatoare

13.4 Execută întreţinerea şi repararea copiatoarelor şi multiplicatoarelor
- 14. Imprimante şi multifuncţionale

14.1 Analizează construcţia şi funcţionarea imprimantelor

14.2 Analizează construcţia şi funcţionarea multifuncţionalelor

14.3 Instalează imprimantele şi multifuncţionalele

14.4 Execută întreţinerea şi repararea imprimantelor şi multifuncţionalelor


Elevii care nu au parcurs programa practicii nu sunt  admişi  la susţinerea  examenului  de certificarea competenţelor profesionale.


Obiectivele generale ale stagiului de practică: 

- dobândirea competenţelor necesare integrării pe piaţa muncii;
- creşterea adaptabilităţii tinerilor la cerinţele primului loc de muncă;
- să întregească şi să aplice cunoştinţele elevului practicant acumulate pe durata studiului; 

- să furnizeze elevului practicant cunoştinţe practice despre modul în care funcţionează diferitele departamente ale firmelor participante la stagiile de pregătire practică; 

- să dea posibilitatea elevilor practicanţi de a obţine experienţă prin intermediul contactelor stabilite în cadrul activităţii zilnice.

   

Organizarea stagiului de practică

 


Este important ca elevii să aibă nu numai o pregătire teoretică, ci şi una practică, care să le faciliteze găsirea unui loc de muncă. Pentru ca acest lucru trebuie ca elevii să intre în firme şi să experimenteze. 


Durata stagiului de practică la agentul economic: 40 de ore in semestrul al II-lea şi 40 de ore in semestrul al III-lea
Elevilor li se cere o participare regulată şi activă. 


Derularea activităţilor în cadrul stagiului de practică trebuie să cuprindă, atât cât este posibil, următoarele etape:
1. Prezentarea elevului practicant la firmă. Introducerea în companie de către profesorul de practică. Îndrumarea se realizeaza individual şi în grup, prin întâlniri directe, şi constă în direcţionarea studiului şi evaluarea periodică.
2. Prezentarea regulamentului intern, descrierea activităţilor din cadrul compartimentului, informare cu privire la setul de responsabilităţi. La sfârşitul fiecărei zile elevul trebuie să completeze jurnalul, cu menţionarea tuturor activităţilor desfăşurate. 
3. Autoevaluare: la finalul stagiului de pregătire practică, elevul va realiza un raport de practică care va fi prezentat profesorului de practică, alături de documentele solicitate  (acestea sunt prezentate în conţinutul portofoliului).
Caietul de practică va conţine următoarele informaţii despre specificul agentului economic, completate sub îndrumarea profesorului de practică, conform convenţiei încheiate între şcoală şi agentul economic: 

· Descrierea activităţilor desfăşurate de agentul economic
· Descrierea locaţiei unde îşi desfăşoară activitatea agentul economic 
· Departamentele în care se poate efectua practica:
· Informaţii privind plata şi obligaţiile sociale conform convenţiei cadru semnate:
· Facilităţile pe care le oferă agentul economic elevilor aflaţi în practică:

· Obligaţiile elevului practicant faţă de agentul economic:

Componentele portofoliului elevui practicant:

- evidenţa activităţilor desfăşurate în fiecare zi, cu precizarea intervalului orar (jurnalul de activitate al elevului), în formatul prezentat;
- autoevaluarea activităţii elevului practicant;
- formular de evaluare a elevului practicant completat de profesorul de practică;

- un chestionar de feedback;

- raport de autoevaluare a activităţii elevului practicant.
JURNALul DE ACTIVITATE al elevului

· Pentru stagiile de pregătire practică la agentul economic  –

	Numele elevului
	Specializarea
	Clasa

	
	
	


	Denumirea agentului economic
	Perioada de stagiu
	Nr convenţiei de practică

	
	
	


	Data
	Interval orar
	Loc de muncă
	Sarcini realizate
	Resurse utilizate
	S/E/I/

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	


Modul de realizare a sarcinilor: sub supraveghere (S), în echipă (E), individual (I)

EVALUAREA STAGIULUI DE PREGĂTIRE PRACTICĂ
1. INSTRUMENTE DE AUTOEVALUARE A ACTIVITĂŢII PRACTICE

Titlul : Grilă criterială de evaluare a creativităţii
Instructiuni : Această grilă va fi folosită pentru a decide care dintre ideile pe care le are elevul se potrivesc cel mai bine în activitatea sa. 

Anul II pl
	 
	4
	3
	2
	1

	Alegerea tehnologiei
	Când decid ce tehnologie să folosesc pentru realizarea proiectului la care lucrez, iau în considerare o serie de factori, cum ar fi cunoştinţele, concepţiile şi talentele pe care le am asupra ariei de interes precum şi ceea ce pot să mai învăţ.
	Îmi folosesc cunoştinţele , talentele şi concepţiile pe care le am asupra conţinutului ca să mă ajute în decizia pe care o iau în alegerea tehnologiei pe care o voi folosi în realizarea proiectului.
	Îmi folosesc în mod limitat cunoştinţele asupra conţinutului, talentele şi concepţiile asupra domeniului de studiu ca să evaluez calitatea ideilor mele, ma gîndesc că lucrul la acest proiect nu necesită un prea mare efort 
	Nu-mi folosesc deloc cunoştinţele, talentele sau concepţiile asupra domeniului de studiu ca să decid dacă ideea mea foloseşte scopului propus

	Anticiparea rezultatului
	Îmi folosesc toate cunoştinţele în domeniu pentru a mă gândi cum va funcţiona proiectul meu. Iau în calcul modul în care oamenii vor beneficia de produsul meu
	Prevăd modul în care produsul meu va fi privit ca mod de a decide dacă ideea şi-a atins scopul.
	Încerc să prevăd modul în care proiectul meu va fi interceptat ca fel de a decide dacă ideea are valoare
	Nu mă gândesc deloc despre modul în care proiectul meu este privit de ceilalţi.

	Încrederea în propria judecată
	Am încredere în intuiţia mea şi în credinţa că proiectul meu îşi va atinge scopul.
	Am încredere în propria mea credinţă că ideile mele au valoare
	Trebuie să-mi amintesc să am încredere în propria credinţă SAU câteodată am încredere în mine când încerc să-mi determin valoarea ideilor mele.
	Îi las pe alţii să decidă dacă ideile mele sunt suficient de bune pentru a fi urmate.

	Folosirea unor exemple ca model
	Sunt familiarizat cu puterea exemplului în domeniul de studiu şi folosesc exemplele pe care le am la îndemână ca modele ce vor determina valoarea creaţiilor mele.
	Folosesc unele exemple ca să mă ajute să determin valoarea proiectului meu.
	Cu ajutor, folosesc unele exemple ca să mă ajute să determin valoarea proiectului meu
	NU folosesc deloc exemple ca să mă ajute să determin valoarea proiectului meu

	Folosirea unor instrumente de evaluare
	Folosesc cunoştinţele asupra subiectului şi opiniile experţilor ca să creez grile de evaluare criteriale, bareme de notare, liste de verificare pentru a mă ajuta să realizez un proiect de o înaltă calitate
	Pot să creez grile de evaluare criteriale, bareme de notare, liste de verificare pentru a mă ajuta să realizez un proiect de o înaltă calitate
	Pot să creez grile de evaluare criteriale, bareme de notare, liste de verificare pentru a determina calitatea muncii mele.
	Nu pot să creez grile de evaluare criteriale, bareme de notare, liste de verificare pentru a determina calitatea muncii mele.

	Comunicarea motivelor
	Pot să dau o explicaţie detaliată, amănunţită asupra motivelor pentru care îmi susţin ideile pentru care am ales tehnologia pe care o folosesc.
	Pot să dau motive suficiente pentru a justifica de ce am ales tehnologia pe care o folosesc.
	Am ceva dificultăţi în a explica de ce am ales să folosesc tehnologia aleasă, iar unele justificări nu au sens.
	Nu pot să dau nici o explicaţie motivului pentru care am ales o anumită tehnologie.

	Comunicarea
	Pot să explic de ce proiectul meu este de cea mai bună calitate folosind un limbaj evoluat care să-l compare cu alte produse exemplu. 
	Pot să explic de ce proiectul meu este de bună calitate comparându-l cu alte produse exemplu. 
	Am ceva dificultăţi în a explica de ce proiectul meu este de bună calitate şi unele din argumente nu reflectă cunoştinţele standard necesare domeniului de studiu.
	Când încerc să explic de ce proiectul meu este de calitate argumentele mele sunt neconforme cu realitatea şi nu sunt convingătoare.

	
	
	
	
	


JURNALUL MEU

Nume:

Clasa:

Data:

Ce am realizat azi:

Ce dificultăţi am intâmpinat:

Cum le-am depăşit:

Cer imi propun pentru data viitoare:

CHESTIONAR
Privind modul de desfăşurare al activităţii de practică
Elev practicant:

Nume şi prenume:

Clasa:

Firma gazdă (denumire, adresă):
Perioada în care s-a desfăşurat stagiul de practică:

	Nr. crt.
	Domeniu


	Subdomeniu


	Punctaj

(min=1;max=5)

	1.
	Relevanţa stagiului de practică pentru formarea ca specialist
	Gradul de încadrare a activităţii desfăşurate în tematica recomandată
	

	
	
	In ce măsură obiectivele/sarcinile de lucru au fost trasate clar şi s-a urmărit realizarea lor
	

	
	
	Gradul de folosire a cunoştinţelor dobândite în facultate
	

	
	
	In ce măsură sunteţi mulţumit(a) de abilităţile practice dobândite
	

	2.
	Condiţiile de desfăşurare a activităţii de practică
	Condiţii de lucru (spaţiu, atmosferă, etc.)
	

	
	
	In ce măsură echipamentul avut la dispoziţie a corespuns sarcinilor trasate
	

	
	
	Nivelul
de
îndrumare

acordat
de
tutorele desemnat de firma gazdă
	

	
	
	Nivelul ajutorului colegial primit
	

	3.
	Perspective de colaborare viitoare
	In  ce  măsură  ar  fi  util/de  dorit  continuarea activităţii  în  aceeaşi  unitate  (eventual  ca  şi angajat)
	

	
	
	In  ce  măsură  poate  fi  recomandată  această unitate unui coleg
	


2. eVALUAREA ELEVULUI  LA FINALUL STAGIULUI

Formular de evaluare a 
elevului  practicant

Numele elevului practicant .......................................................................................................................................................

Instituţia în care se realizează stagiul de pregătire practică .......................................................................................................................................................

Adresă .......................................................................................................................................................

Telefon ...................................... E-mail ......................................................................................

Tutore ...........................................................................................................................................

 

Pe o scară de la 1 la 5, unde 5 foarte satisfăcător şi 1 foarte nesatisfăcător, vă rugăm să evaluaţi elevul practicant, urmărind caracteristicile de mai jos. Dacă nu cunoaşteţi răspunsul în legătură cu o anumită caracteristică sau dacă aceasta nu este aplicabilă responsabilităţilor elevului practicant, vă rugăm să marcaţi răspunsul prin X. 

Calificative:

1 = foate nesatisfăcător

2 = nesatisfăcător

3 = nici satisfăcător, nici nesatisfăcător

4 = satisfăcător

5 = foarte satisfăcător

	Indicatori de evaluare
	Calificativul
	Comentarii şi exemple edificatoare

	1. Calitatea muncii

Puterea de înţelegere şi caracterul regulat al muncii
	
	

	2. Raţionamentul

Capacitatea de a lua decizii logice şi viabile şi de a şti când să acţioneze independent sau să solicite ajutor
	
	

	3. Cunoaşterea postului

Capacitatea de a aplica cunoştinţele şi aptitudinile în mod eficient
	
	

	4. Volumul de muncă

Viteza şi volumul de muncă produsă în comparaţie cu ce se aşteaptă de la un elev practicant, îndeplinirea obiectivelor stabilite de către departament
	
	

	5. Iniţiativa

Capacitatea de a demara singur o activitate şi de a lucra independent
	
	

	6. Creativitate

Capacitatea de a sugera alternative viabile
	
	

	7. Rezolvarea problemelor/ Luarea deciziilor

Capacitatea de a identifica, a analiza şi a rezolva problemele, şi de a analiza impactul deciziilor înainte de a le duce la îndeplinire
	
	

	8. Punctualitatea

Respectarea programului de lucru şi promptitudinea în înştiinţarea profesorului de absenţă
	
	

	9. Abilităţi de planificare şi organizare

Capacitatea de a stabili care sunt priorităţile, de a respecta programul planificat şi de a gestiona timpul într-un mod eficient
	
	

	10. Comunicarea

Capacitatea de a se exprima corect şi concis, atât verbal, cât şi în scris, şi de a şti să asculte
	
	

	11. Abilităţi interpersonale

Capacitatea de a interacţiona diplomatic şi cu tact când intră în contact cu persoane interne şi externe
	
	

	12. Respectarea principiilor etice profesionale

Capacitatea de a menţine confidenţialitatea şi de a fi demn de încredere
	
	

	13. Imparţialitatea

Capacitatea de a evalua în mod critic propria activitate şi pe a altora
	
	

	14. Abilităţi legate de post

Abilitatea de folosire a conceptelor statistice, calculatorului, telefonului etc.
	
	

	15. Curiozitate profesională, dorinţa de a învăţa
	
	


RAPORT DE PRACTICĂ

 

 

Numele și prenumele elevului:

 …………………………………………………………………………………………………

Unitatea de învăţământ: 
…………………………………………………………………………….……………………

Instituția și departamentul în care a desfășurat stagiul de pregătire practică :

 …………………………………………………………………………………………………

Domeniul de activitate: 

………………………………………………………………………………………………….

Date de contact instituție:

.…………………………………………………………………………………………………

Perioada și durata stagiului de pregătire practică:

.…………………………………………………………………………………………………

Notă tutore: 

………………………………………………………………………………………………….

Notă profesor responsabil de practică:

 ………………………………………………………………………………………………….

 

 
Structura raportului de practică:
· Obiectivele stagiului de pregătire practică;

· Activitățile desfășurate;

· Observații personale;

· Concluzii.

 
NORME GENERALE  DE SĂNĂTATEA ŞI SECURITATEA MUNCII

Normele de sănătate şi securitate a muncii reprezintă un ansamblu de măsuri tehnice, sanitare şi organizatorice, având ca scop ocrotirea vieţi şi sănătăţii celor ce muncesc în timpul procesului de producţie şi asigurarea unor condiţii optime de muncă. 

În cadrul procesului de instruire în domeniul securităţii muncii a elevilor, trebuie cunoscute informaţiile referitoare la:
- riscurile la care sunt expuşi;
- părtile periculoase ale echipamentelor tehnice utilizate, în funcţie de specificul activităţii;
- dispozitivele de protecţie existente;
- mijloacele de protecţie si autoprotecţie;
- modul de intervenţie în caz de avarii sau accidente;
- sistemele de avertizare/semnalizare/alarmare.

Spre deosebire de cele mai multe tipuri de instalaţii, la care pericolele posibile sunt sesizate de simţurile omeneşti, la instalaţiile electrice, tensiunea electrică nu poate fii astfel sesizată, pentru ca omul să fie prevenit asupra pericolului posibil.

Echipamentele şi utilajele acţionate electric trebuie să fie protejate prin carcase, apărători etc., astfel încât elementele aflate normal sub tensiune să nu poată fi atinse.

Cablurile electrice vor fi pozate corespunzator şi protejate împotriva deteriorarilor mecanice, termice, chimice etc.
Se interzice deschiderea carcaselor, capacelor, aparatorilor etc. la echipamentele aflate sub tensiune.
Masele echipamentelor electrice trebuie să fie legate la conductorul de nul de protecţie ca masură principală de protectie împotriva electrocutarii prin atingere indirectă.
Este interzis să se lucreze cu un echipament tehnic care nu are circuitul de protecţie legat la priza de legare la pământ.
Este interzis elevilor să intervină în caz de defecţiune, la echipamente, tablourile de comanda si celelalte instalatii de la locul lor de muncă.
În cazul apariţiei unei defecţiuni, evevii vor deconecta de la reţea echipamentul defect, vor opri lucrul si vor anunţa tutorele, precum si pe conducatorul locului de muncă.
Este interzisă continuarea lucrului înainte de a se fi înlăturat defecţiunile ivite, iar intervenţiile necesare pentru remediere se vor efectua numai de salariaţi cu o calificare profesională corespunzatoare, instruiţi în acest scop si însărcinaţi cu aceasta.
Se interzice efectuarea de improvizaţii la tablourile de distribuţie, la bornele de alimentare sau la orice punct al instalaţiilor electrice.
Întreţinerea şi repararea echipamentelor se vor face numai dupa oprirea şi blocarea lor mecanică şi decuplarea de la sursa de alimentare cu energie. Daca blocarea nu este posibilă, se vor lua măsuri pentru a se pune pază la dispozitivele de pornire.
La încercarea aparatelor electrice si electronice se vor respecta prevederile Normelor generale de protecţie a muncii precum şi prevederile Normelor generale de prevenire şi stingere a incendiilor.
La activităţile de transport, manipulare şi depozitare, efectuate fără mijloace mecanizate, se vor respecta prevederile din Norma specifică de protecţie a muncii pentru manipularea, transportul prin purtare şi cu mijloace nemecanizate şi depozitarea materialelor.
Echipamentele tehnice se fixeaza astfel încât să se evite posibilitatea deplasării lor necontrolate (alunecari, caderi etc.).
Protecţia împotriva electrocutării


La alegerea măsurilor pentru protecţia împotriva electrocutărilor se au în vedere caracteristicile locurilor de muncă: acesta se clasifică în trei categorii, în funcţie de gradul de pericol:


-locurile de muncă foarte periculoase, în care există cel puţin unul din următorii factori: umiditatea aerului de peste 97%, temperatura peste 35°C, medii corozive, obiecte conductoare în legătură electrică cu pământul care ocupă o suprafaţă mai mare de 60% în zona de manipulare.


-locurile de muncă periculoase, în care există cel puţin unul dintre factorii: umiditatea aerului între 75 şi 97%, temperatura între 30 şi 35°C, pulbere conductoare, obiecte conductoare în legătură cu pământul care ocupă o suprafaţă sub 60% din zona de manipulare;


-locurile de muncă cu grad mic de pericol, caracterizate prin pardoseală izolatoare (lemn uscat, asfalt etc.), umiditatea până la 75%, temperatura între 15 şi 30°C, fără elemente conducătoare în contact electric cu pământul.

Protecţia împotriva electrocutărilor prin atingere directă 

Principalele măsuri pentru evitarea electrocutărilor prin atingere directă involuntară sunt:

-protecţia şi construirea instalaţiilor şi echipamentelor electrice astfel încât elementele aflate normal sub tensiune (conductoare, borne, bare) să nu poată fi atinse întâmplător, iar producerea unor arcuri electrice să nu poată produce arsuri. Pentru aceasta se folosesc închiderea în carcase de protecţie împotriva atingerii, izolarea electrică a elementelor sub tensiune, amplasate conducătoarelor la înălţimi inaccesibile atingerii întâmplătoare, îngrădirii care să nu permită trecerea persoanelor spre elementele aflate sub tensiune, blocări electrice şi mecanice în instalaţie;

· folosirea unor padoseli  din materiale izolante ;

· folosirea unor tensiuni reduse .

Protecţia împotriva electrocutării prin atingere indirectă 

Pentru evitarea electrocutării prin atingerea unor elemente aflate accidental sub tensiune se iau una sau cel mult două dintre următoarele măsuri:

Legea lui nul constituie o măsură principală de protecţie pentru utilajele fixe sau mobile, alimentate de la reţele cu nul, care au punctul neutru al sursei de alimentare legat  la pământ. Carcasele metalice ale echipamentelor electrice sunt legate, printr-un conductor de secţiune suficient de mare, la conductorul de nul de protecţie.

Dacă are loc un efect, de exemplu, străpungerea izolaţiei între o fază şi carcasă, are loc practic un scurtcircuit între fază şi conductorul de nul de protecţie. Curentul de scurtcircuit este mare, topeşte fuzibilul siguranţă sau determină deconectarea întreruptorului automat care protejează circuitul respectiv, scoţând astfel de sub tensiune carcasa. Până la declanşarea sau topirea fuzibilului, tensiunea de atingere a carcasei este menţinută la valori nepericuloase.

Pentru realizarea unei protecţii corecte prin legarea la nul trebuie să se respecte în principal, următoarele condiţii:

-legarea suplimentară la pământ a anumitor puncte al reţelei de nul pentru a se evita pericolul ce s-ar ivi prin întreruperea reţelei de nul de protecţie. În cazul unei astfel de întrerupere, toate carcasele echipamentele legate la nul pe partea întreruptă ar rămâne fără protecţie. Cele mai importante puncte care trebuie legate la pământ sunt tablourile de distribuţie, iar în cazul linilor aeriene, toate punctele de ramificare capetele linilor şi puncte de traseu la distanţe de maxim 1 km;

-separarea nulului de protecţie de nulul de lucru. De la ultimul tablou de distribuţie în sensul transportului  de energie (tabloul care are borna de nul legată la pământ) şi până la echipamentele protejate, nulul de protecţie nu poate fi folosit şi drept nul de lucru.

-evitarea pericolului ce ar apărea prin inversarea rolului conductoarelor (inversarea unui conductor de fază sau nulului de lucru cu conductorul de protecţie);

-la instalaţi alimentare de la aceeaşi sursă este interzis să se folosească pentru o parte  a instalaţiilor protecţie prin legare la nul, iar pentru altă parte, protecţia prin legare în pământ, deoarece pot apărea tensiuni de atingere periculoase la instalaţiile legat la nul. 


Legarea la pământ constituie o măsură principală de protecţie pentru utilajele şi aparatele fixe sau mobile, mai ales a celor alimentate de reţele izolate faţă de pământ. Se poate folosi ca mijloc suplimentar de protecţie în instalaţiile de protecţie prin legarea la nul. Carcasele metalice ale echipamentelor electrice sunt legate printr-un conductor de legare la pământ la o priză de pământ. Curentul de defect se închide prin rezistenţa izolaţiei reţelei faţă de pământ, 

, şi în cea mai mare parte prin instalaţia de legare la pământ, iar tensiunea de atingere rămâne nepericuloasă. Ea este cu atât mai mică, cu cât rezistenţa instalaţiei de legare la pământ este mai mică.


Separarea de protecţie are ca scop alimentarea receptorului cu un  circuit izolat faţă de pământ şi separat (izolat) faţă de reţea. Se realizează cu ajutorul unui transformator de separare, care alimentează un singur receptor.


În cazul unui defect, curentul care se închide prin om este foarte mic, deoarece  trebuie să se închidă prin izolaţia circului de alimentare. Izolaţia cablurilor de alimentare trebuie însă să fie totdeauna în stare bună.


Izolarea suplimentară de protecţie constă din prevederea unei izolaţii suplimentare faţă de izolaţia obişnuită de lucru a receptorului. Ea se poate realiza izolându-se suplimentar receptorul  fie prin aplicarea unei izolaţii suplimentare între izolaţia obişnuiră de lucru şi carcasa care poate fi atinsă de om, fie prin aplicarea unui înveliş izolant de protecţie pe carcasa receptorului, sau se poate realiza prin izolarea locului de muncă (între om şi pământ), folosindu-se covoare izolante.  

